CELEX: C2006/326/161
Language: sk
Date: 2006-12-30 00:00:00
Title: Vec T-337/06: Žaloba podaná 28. novembra 2006 – UniCredito Italiano/ÚHVT – Union Investment Privatfonds (UniCredit Wealth Management)

30.12.2006   
            
            
               SK
            
            
               Úradný vestník Európskej únie
            
            
               C 326/79
            
         Žaloba podaná 28. novembra 2006 – UniCredito Italiano/ÚHVT – Union Investment Privatfonds (UniCredit Wealth Management)
   (Vec T-337/06)
   (2006/C 326/161)
   Jazyk žaloby: taliančina
   Účastníci konania
   
      Žalobkyňa: UniCredito Italiano SpA (Janov, Taliansko) (v zastúpení: G. Floridia a R. Floridia. advokáti)
   
      Žalovaný: Úrad pre harmonizáciu vnútorného trhu (ochranné známky a vzory) (ÚHVT)
   
      Ďalší účastník konania pred odvolacím senátom: Union Investment Privatfonds GmbH
   Návrh žalobkyne
   
               —
            
            
               zrušiť napadnuté rozhodnutie.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka: slovná ochranná známka „UniCredit Wealth Management“ (prihláška č. 2.330.066) pre výrobky a služby tried 16, 35, 36, 41 a 42.
   
      Majiteľ ochrannej známky alebo označenia, ktoré je základom námietky: Union Investment Privatfonds GmbH.
   
      Ochranná známka alebo označenie, ktoré je základom námietky: nemecké slovné ochranné známky „UNIFONDS“ (č. 991.995) a „UNIRAK“ (č. 991.997) a obrazová ochranná známka „UNIZINS“ (č. 2.016.954) pre služby triedy 36 (kapitálové investície).
   
      Rozhodnutie námietkového oddelenia: čiastočné uznanie námietky v rozsahu, v akom sa uznáva pravdepodobnosť zámeny v súvislosti s kapitálovými investíciami.
   
      Rozhodnutie odvolacieho senátu: zamietnutie žaloby.
   
      Dôvody žaloby: nesprávne uplatnenie teórie o rozšírenom rozsahu ochrany sériových ochranných známok vypracovanej Súdom prvého stupňa v rozsudku z 23. februára 2006 vo veci T-194/03, Bainbridge.